Document ID: /roh_data/filtered/swiss_laws_in_ROHinterleaved.jsonl.gz/16544

This text was translated from EN into Rumantsch Grischun.

The financial settlement becomes due for payment when the company members leaves, provided the company:1. has disposable equity capital;2. is able to dispose of the capital contributions of the departing member;3. is entitled to reduce its nominal capital in compliance with the relevant provisions. A licensed audit expert must establish the extent of the disposable equity capital. If this is insufficient to pay the financial settlement, he must state his opinion on the extent to which the nominal capital could be reduced. The former company member holds a non-interest-bearing subordinate ranking claim in respect of any portion of the financial settlement that is not paid out. This becomes due for payment to the extent that disposable equity capital is declared to be available in the annual report. For as long as the financial settlement has not been paid in full, the former company member may request that the company appoint an external auditor and arrange for an ordinary audit of the annual accounts.

L’indemnisaziun sto vegnir pajada cun l’extrada, uschenavant che la societad:1. dispona dad agen chapital;2. po alienar las quotas da basa da la persuna ch’extrescha;3. dastga reducir ses chapital da basa resguardond las prescripziuns correspundentas. In expert da revisiun admess sto constatar l’autezza da l’agen chapital che po vegnir utilisà. Sche quel na basta betg per pajar l’indemnisaziun, sto l’expert da revisiun ultra da quai prender posiziun davart la dumonda, en tge dimensiun ch’il chapital da basa pudess vegnir reducì. Il societari ch’è extrà ha ina pretensiun subordinada senza tschains per la part da l’indemnisaziun che n’è anc betg vegnida pajada. Questa pretensiun sto vegnir pajada, sch’i vegn constatà en il rapport da gestiun annual che la societad disponia dad agen chapital che po vegnir utilisà. Uscheditg che l’indemnisaziun n’è betg pajada dal tuttafatg, po il societari ch’extrescha pretender che la societad designeschia in post da revisiun e ch’ella laschia reveder en moda ordinaria il quint annual.